als_Latn dik_Latn sag_Latn
13 mars 2015
Kompania të III dhe IV e Aksioneve Speciale Direkte të Batalionit të Forcave Speciale, kryen stërvitje natën. Kjo stërvitje zhvillohet në interes të stërvitjes “Saber Junction”, që do të kryhet nga ky efektiv në muajin e ardhshëm në bazën stërvitore Grafenwöhr dhe Hohenfels, Gjermani.
Tema e kësaj stërvitje ishte "Operacionet në qendrat e banuara". Vëmendja kryesore u fokusua në kolaudimin e armëve speciale, operacione në qendrat e banuara, dhënien e ndihmës së parë në fushë betejë, si dhe evakuimin e të plagosurve.
11 mars 2015
Në ambientet e Qendrës së Simulimit, ngriti siparin stërvitja “Sardenja 15”.
Në këtë stërvitje merr pjesë një efektiv prej 100 vetash, pjesë e Shtabit të FT, batalionit të dytë të këmbësorisë, si dhe batalionit të mbështetjes me luftim të Forcës Tokësore.
Fokusi i kësaj stërvitjeje, do të jetë përgatitja e b2k për pjesëmarrje në FTX ‘Trident Juncture-15”, që do të zhvillohet në Sardenja të Italisë me pjesëmarrjen e disa vendeve anëtare të NATO.
05 mars 2015
Komandanti i Forcës Tokësore, gjeneralmajor Zyber Dushku, priti në një vizitë pune, atasheun e Republikës së Turqisë në vendin tonë, kolonel Nizamettin Dogar.
Gjeneral Dushku, përfitoi nga rasti për t’i shprehur atasheut turk, kolonel Nizamettin Dogar mirënjohjen dhe respektin e Forcave të Armatosura në përgjithësi dhe të efektivave të Forcës Tokësore në veçanti, për ndihmën dhe kontributin e dhënë nga Republika e Turqisë, për Forcën Tokësore.
27 shkurt 2015
Në kuadër të bashkëpunimit ushtarak, ndërmjet FA të RSH dhe Komandave Strategjike të NATO, zëvendëskomandanti Suprem i Komandës së Aleancës për Evropën, gjeneral Sir Adrian Bradshaw, kreu një vizitë në Batalionin e Forcave Speciale dhe atë Komando, të Forcës Tokësore.
Ai shoqërohej nga shefi i Shtabit të Përgjithshëm të FA gjeneralmajor Jeronim Bazo, kolonel N. Meunier, kolonel A. Hilaj, nënkolonel J. Janzen, dhe kapiten G. Stephens.
20 shkurt 2015
Në ambientet e Batalionit të Forcave Speciale, u organizua dhe zhvillua ceremonia përkujtimore, me rastin 3-vjetorit të rënies në krye të detyrës së Dëshmorit të Atdheut, kapiten Feti Vogli.
Në ceremoninë e zhvilluar me të këtë rast, morën pjesë ministrja e Mbrojtjes znj. Mimi Kodheli, shefi i Shtabit të Përgjithshëm të Forcave të Armatosura gjeneralmajor Jeronim Bazo, komandanti i Forcës Tokësore gjeneralmajor Zyber Dushku, përfaqësues nga SHPFA dhe Shtabi i Forcës Tokësore, familjarë miq dhe kolegë të Dëshmorit të Atdheut, kapiten Feti Vogli.
19 shkurt 2015
Nga data 16 deri në 18 shkurt 2015, në rajonin e stërvitjes në Feken, b2k zhvilloi stërvitjen kompaktësuese “Fekeni 2015”.
Ishin dy kompani të këtij batalioni, kompania e II-të dhe ajo e III-të, që zhvilluan një stërvitje kompaktësuese 72 orëshe “Fekeni 2015”, e cila përbën edhe finalizimin e modulit stërvitor përkatës për kompaktësimin e kompanisë.
Stërvitja kishte për qëllim përvetësimin e programit të stërvitjes komando-shtabi, të shtabit të b2k, kompaktësimin e veprimeve luftarake, në nivel togë-kompani, si dhe vlerësimin e brendshëm të efektivave të k2k dhe k3k, për zhvillimin e operacioneve luftarake mbrojtëse dhe mësymëse.
fao_Latn als_Latn als_Latn fao_Latn als_Latn als_Latn als_Latn fao_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn